Tramwei De Jouwer - De Lemmer
De Jouwer lei oant begjin santiger jierren fan de 20e iuw oan in frachtspoarline. It wie oarspronklik in tramwei dy't De Jouwer mei De Lemmer ferbûn; fanút De Jouwer koe men fierder reizgje nei It Hearrenfean of Snits. It spoar wie sawat 18 kilometer lang. De tramwei waard yn de begjinjierren eksploitearre troch de Nederlânske Tramwei Maatskippij (NTM), der waard riden mei steamtrams. Letter waard de tramwei eksploitearre troch de NS foar frachtferfier. Fan 1947 ôf rieden der allinnich noch frachttrams. Yn 1962 wie de maksimum snelheid 30km/oere. De tramwei waard yn 1968 sluten. Begjin jierren '70 is it spoar opbrutsen.

Inkele data
 Iepening: 12 augustus 1901
 Staking persoaneferfier: 5 oktober 1947
 Oername troch NS fan NTM: 5 oktober 1947
 Oername troch NTM fan NS foar frachtferfier: 1 oktober 1949
 Oername troch NS fan NTM: 23 desimber 1960
 Opheffing: 10 juny 1968

Dizze plakken leinen oan de tramwei 
 De Jouwer
 Skarsterbrêge
 Sint Nyk
 Follegea
 De Lemmer

Haltes
(net folslein)
 De Jouwer
 Skarsterbrêge
 Hústerheide - Sint Nyk
 Sint Nyk
 Rykstrjitwei - Sint Nyk
 Brêge Follegea
 De Lemmer

Oanslutende tramwegen, dy't ek sluten binne 
 Tramwei It Hearrenfean - De Jouwer
 Tramwei De Jouwer - Snits

Nijsgjirrichheden
It baanfek is noch hiel dúdlik werom te kennen yn it lânskip en is ek noch yn takt, mei útsûndering fan in lyts stikje yn Sint Nyk. Yn De Lemmer rint de eartiidske tramwei as in fuotpaad tusken de huzen troch; de wiken binne der omhinne boud. Mei it each op de takomstige útwreiding fan De Lemmer is besletten it baanfek yn takt te hâlden, sadat it foar de takomst feilichsteld is. Der binne ek plannen om in fytspaad op de âlde tramwei oan te lizzen.

De Jouwer
De Lemmer
Tram yn Fryslân
Geografy fan Haskerlân 
Geografy fan Lemsterlân
Bouwurk út 1901
Bouwurk sloopt yn 1968